मात्र नौ मास पुरानी मोदी सरकार का बहुप्रतीक्षित आर्थिक बजट देश में वित्त मंत्री अरुण जेटली द्वारा 28 फरवरी को देश की महा पंचायत लोकसभा में प्रस्तुत कर दिया गया। यदि हम बजट के मूल रूप का आकलन करें तो हम यह पाएंगे कि देश के वित्त मंत्री ने ध्वंस अर्थव्यवस्था के भग्नावशेषों पर एक विकासपूर्ण अर्थव्यवस्था का बीजारोपण करने का प्रयास किया है और घाटे की अर्थव्यवस्था से एक उभरती हुई अर्थ व्यवस्था की ओर ले जाने का साहस भी प्रस्तुत किया है।